Public procurement notice: Modification Of A Contract/Concession During Its Term
Published: 2023-05-15
Buyer: MINISTARSTVO MORA, PROMETA I INFRASTRUKTURE
Country: HR
Contract type: Works
CPV classification: 45233110

Technical requirements: Koncesija za financiranje, građenje, upravljanje i održavanje "Jadranske autoceste" - dionica: Dragonja - Pula i Kanfanar - Pazin - Matulji.
Rok za žalbu iznosi 10 dana od objave ove Obavijesti o izmjeni u odnosu na slučajeve i okolnosti koje opravdavaju izmjenu ugovora.
Sedme izmjene i dopune Ugovora o koncesiji odnose se na provedbu Pod-Faze 2B2-2 i Pod-Faze 2B2-3 Projekta.
Podfaza 2B2-2, čiji uvjeti i rokovi nisu predviđeni u važećem Ugovoru o koncesiji, načelno se sastoji od izgradnje drugog kolničkog traka (još jednog traka u svakom smjeru) od portala Kvarner Tunela Učka do čvorišta Matulji, dionice duge gotovo 10,3 km na sjeveroistočnoj strani Autoceste, te proširenja Odmorišta Kvarner.  Radovi na Podfazi 2B2-2 će uključivati i izgradnju: novih zaustavnih ugibališta na svaka 2 km između nadvožnjaka Puhari i Matulja, jedne zaustavne trake širine 2,5 m između nadvožnjaka Puhari i portala Kvarner Tunela Učka bočnog kanala i berme, zaštite od erozije, sustava odvodnje, adaptaciju postojećih čvorišta Veprinac i Anđeli novom kolničkom traku, rušenje postojećih nadvožnjaka i izgradnju novih nadvožnjaka i podvožnjaka, kao i izgradnju novih spojnih cesta u Benčićima i Kolavićima.
Podfaza 2B2-3, čiji uvjeti i rokovi također nisu predviđeni u važećem Ugovoru o koncesiji, sastoji se od izgradnje drugog mosta preko rijeke Mirne (duljine 1,3 km) i vijadukta Limska Draga (duljine 0,5 km) kako bi se završio drugi kolnički trak ove dionice Autoceste.
Ugovor o koncesiji mijenja se temeljem članka 62. stavak 5. točke 2 i stavka 9. te članaka 64. i 65. Zakona o koncesijama (Narodne novine, br. 69/2017, br.107/20).
Vlada Republike Hrvatske je dodijelila Koncesiju Bina Istri u skladu s ugovorom o koncesiji sklopljenim 25. rujna 1995. („Ugovor o koncesiji iz 1995."), a koji je izmijenjen i dopunjen i trenutno na snazi. Postojeći Ugovor o koncesiji izmijenjen je i dopunjen do sada šest puta od njegova sklapanja i to: 18. rujna 1997., 27. kolovoza 1999., 25. veljače 2003., 25. kolovoza 2008.,  5. listopada 2018. i 4. studenog 2020.
Izmjena i dopuna br. 7 Ugovora o koncesiji, a koja je predmet ove Obavijesti odnosi se provedbu Pod-Faze 2B2-2 i Pod-faze 2B2-3 Projekta. Podfaza 2B2-2 sastoji se od dopune na puni profil (izgradnja drugog kolnika) na dionici Tunel - Učka - Matulji koja je dio autoceste A8 Kanfanar - Pazin - Lupoglav - Matulji. Predviđeno je da se i postojeća brza cesta na određenim dijelovima rekonstruira kako bi se poboljšali projektni elementi te je obuhvaćena zaštita od buke kako za novi tako i za postojeći kolnik.  Ukupna duljina dionice je 10,30 kilometara te se sastoji od 6 pod-dionica: 2B2-2-1 - Dio A - Proširenje odmorišta Kvarner, 2B2-2-1 - Dio B - izgradnja 2 dodatne kolničke trake između završetka Podfaze 2B2-1  i početka faze 2B2-2 (1,3 km), 2B2-2-2 Odmorište Kvarner - Veprinac (2,8 km), 2B2-2-3 Veprinac - Anđeli (3,5 km), 2B2-2-4 Anđeli - Frančići (1,6 km) i 2B2-2-5 Frančići - Matulji (1,2 km). Podfaza 2B2-3 sastoji se od pod-dionice 2B2-3-1 odnosno dupliranja mosta Mirna (duljine 1.354 m)  te pod-dionice 2B2-3-2 tj. dupliranja vijadukta Limska Draga  (duljine 552 m) na zapadnom kraku Istarskog Ipsilona, dionici autoceste A9 Umag - Pula.  U vezi s razvojem Pod-Faze 2B2-2 i Pod-Faze 2B2-3, u Izmjenama i dopuna br. 7 predviđen je produžetak roka koncesije i detaljnije definiranje predmetnih podfaza. U pogledu razvoja Podfaze 2B2-2 i Podfaze 2B2-3  namjerava se produljiti trajanje koncesije formalno za razdoblje od dvije i pol godine, no efektivno za tri godine. Naime, koncesija će biti produljena od trenutačnog formalnog završnog datuma 15. lipnja 2039. godine do formalnog završnog datuma 15. prosinca 2041. godine, uz očekivani raniji istek Izmijenjenog i dopunjenog i konsolidiranog Ugovora o koncesiji, odnosno Koncesije oko dana 15. ožujka 2041. godine ukoliko se kreditne obveze Koncesionara otplate do 15. prosinca 2040. godine. Prema inicijalnom ugovoru o koncesiji predviđen je istek koncesije koncem 2041. godine tako da se ovim produženjem ostaje unutar inicijalnog roka dodjele koncesije.
Opis ekonomskih ili tehničkih razloga te nepovoljnosti ili udvostručenja troškova zbog čega zamjena ugovaratelja nije moguća:
Određivanje dodatnog (drugog) koncesionara za obavljanje djelatnosti koja bi kao predmet koncesije imala samo Pod-Fazu 2B2-2 i Pod-Fazu 2B2-3 prouzročilo bi značajne poteškoće i znatno povećanje troškova za davatelja koncesije te isto nije moguće zbog gospodarskih odnosno tehničkih razloga. Naime, određivanje dodatnog (drugog) koncesionara za obavljanje djelatnosti koja bi kao predmet koncesije imala samo Pod-Fazu 2B2-2 i Pod-Fazu 2B2-3, a koji bi obavljao svoju djelatnost usporedno s postojećim Koncesionarom za ostale, već izgrađene segmente autoceste, nije izvedivo jer cestarinu nije moguće naplaćivati odvojeno za postojećeg Koncesionara i za novog koncesionara, novi koncesionar za potrebe financiranja izgradnje Pod-Faze 2B2-2 i Pod-Faze 2B2-3 ne bi mogao koristiti cestarine naplaćene od strane postojećeg Koncesionara za korištenje drugih dijelova Autoceste te bi kao jedini mogući izvor sredstava za financiranje izgradnje Pod-Faze 2B2-2 i Pod-Faze 2B2-3 preostalo financiranje od strane davatelja koncesije, iz tehničkih razloga nije moguće podijeliti odgovornosti i zaduženja između postojećeg Koncesionara i novog koncesionara, za upravljanje i održavanje postojećih sekcija Autoceste odnosno sekcija obuhvaćenih u Pod-Fazi 2B2-2 i Pod-Fazi 2B2-3). Povećanje vrijednosti koncesije temeljem predloženog Ugovora br. 7 ne prelazi vrijednost od 50% vrijednosti u odnosu na Ugovor o koncesiji koji je bio na snazi na dan 01.07.2013.
Očekuje se da će izgradnja Podfaze 2B2-2 i Podfaze 2B2-3 dovesti do niza ključnih koristi za građane i korisnike Autoceste uključujući:
a. Povećanje razine sigurnosti ovih dionica Autoceste:  Udvostručenje prometnih traka ima značajan utjecaj na sigurnost jer se na taj način smanjuje broj nesreća.  U skladu sa statističkim podacima, velika većina teških nesreća događa se na dionicama Autoceste s jednim kolničkim trakom; konkretno, na postojećoj dionici obuhvaćenoj Podfazom 2B2-2 događa se 3,5 puta više nesreća sa smrtnim ishodom i 9,6 puta više nesreća s teškim ozljedama po kilometru nego na dionicama s dva kolnička traka. Poseban sigurnosni problem postoji i kod izlaza iz tunela Učka.  Kada se završi druga cijev tunela Učka u okviru Podfaze 2B2-1, postojat će mogućnost nastanka značajnih uskih grla jer se dvije cijevi spajaju u jednu traku na dionici u Podfazi 2B2-2.  Udvostručenjem te dionice stoga će se ukloniti taj problem zagušenja prometa i smanjit će se mogućnost nastanka prometnih nesreća.
b. Smanjenje zagušenja / skraćenje vremena putovanja Autocestom i unapređenje zaštite okoliša:  Dionice u Podfazama 2B2-2 i 2B2-3 bilježe visoke razine prometa s u prosjeku oko 10.000 vozila po danu, s tim da se te brojke penju i do oko 18.000 vozila tijekom ljeta i da se tome mora pridodati znatna razina prometa teretnih vozila.  To je izrazito problematična situacija za dionicu s jednim kolničkim trakom, a rezultat je znatna prometna gužva i onečišćenje zraka.  Istodobno, bilo kakvi radovi na održavanju ili nesreće zbog kojih se mora zatvoriti traka trenutačno u velikoj ometaju promet na dionicama s jednim kolničkim trakom.  Može se očekivati da će se prometni pritisak još više povećati ulaskom Republike Hrvatske u schengensko područje. Udvostručenje traka sukladno radovima u Podfazama 2B2-2 i 2B2-3 te izgradnja novih spojnih cesta dovest će stoga do značajnog smanjenja gužvi, kraćeg vremena putovanja te uštede u potrošnji goriva i smanjenja onečišćenja zraka, posebice na području Parka prirode Učka. U Podfazi 2B2-2 poboljšat će se i razina zaštite okoliša dodavanjem novog zatvorenog sustava odvodnje, zidova za prigušivanje buke te novih nadvožnjaka, podvožnjaka i sigurnosnih ograda koje doprinose sigurnosti životinja.
c. Nadogradnja sveobuhvatnog TEN-T-a, čime se primjereno povezuje Istarska županija s Primorsko-goranskom županijom, poboljšava pristupačnost morskim i zračnim lukama tih županija, poboljšava gospodarska i socijalna kohezija te ostvaruju znatne gospodarske koristi:  Konkretno, dionica u Podfazama 2B2-2 od Matulja do tunela Učka predstavlja jedinu dionicu na raspolaganju za prijevoz robe teškim teretnim vozilima (preko 5 tona) iz Hrvatske na istarski poluotok i dalje u ostatak EU-a te je stoga ključna za gospodarstvo.


Winner: BINA - ISTRA, dioničko društvo za financiranje, gradnju, upravljanje i održavanje autocesta